Document ID: 31998R1424

ΚΑΝΟΝΙΣΜΟΣ (ΕΚ) αριθ. 1424/98 ΤΗΣ ΕΠΙΤΡΟΠΗΣ της 3ης Ιουλίου 1998 για την τροποποίηση του κανονισμού (ΕΟΚ) αριθ. 689/92 για τον καθορισμό της διαδικασίας και των όρων αναλήψεως των σιτηρών από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 5,
Εκτιμώντας:
ότι, κατά τον έλεγχο του βάρους με ογκομετρική μέτρηση, πρέπει να λαμβάνεται υπόψη και η ενδεχόμενη διαφορά του ποσοστού διαφόρων ξένων ουσιών σε σχέση με το ποσοστό που διαπιστώθηκε κατά τη ζύγιση 7
ότι τα ελάχιστα κριτήρια παρεμβάσεως είναι σημαντικά μέσα για να ασκηθεί πολιτική βελτίωσης της ποιότητας που παράγεται στην Κοινότητα 7 ότι η ποιοτική πτυχή της παραγωγής θα λάβει ολοένα και μεγαλύτερη σημασία σε μια ανοιχτότερη και ανταγωνιστικότερη αγορά 7
ότι για το σκληρό σίτο το ποσοστό των αλευρωδών σπόρων είναι καθοριστικό για την απόδοση σε πλιγούρι και σιμιγδάλι, κύρια προϊόντα μεταποιήσεως του σιτηρού αυτού 7 ότι, για να διευκολυνθεί η διάθεση των προϊόντων παρέμβασης στις βιομηχανίες μεταποίησης σε περίπτωση μεταπώλησης στην εσωτερική αγορά, πρέπει να προσαρμοσθεί το ποσοστό των αλευρωδών σπόρων 7
ότι για τη σίκαλη έχει διαπιστωθεί αισθητή αύξηση της παραγωγής και δυσανάλογη προσφορά στην παρέμβαση, έχοντας υπόψη τη σπουδαιότητα της παραγωγής σίκαλης στο σύνολο της παραγωγής των σιτηρών 7
ότι, εξάλλου, είναι πασίγνωστο ότι οι προσφορές στην παρέμβαση αφορούν κατά κύριο λόγο την κτηνοτροφική σίκαλη 7 ότι πρέπει να εμποδισθεί αυτή η τάση, καθορίζοντας ελάχιστα κριτήρια σε επίπεδο πλησιέστερο προς την αρτοποιήσιμη ποιότητα 7
ότι, μεριμνώντας για ισορροπία, πρέπει να προσαρμοσθεί και η ελάχιστη ποιότητα για τον μαλακό σίτο 7
ότι ο κανονισμός (ΕΟΚ) αριθ. 689/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 23/98 (4), καθορίζει τις προϋποθέσεις αναλήψεως των σιτηρών στην παρέμβαση και συνεπώς πρέπει να τροποποιηθεί 7
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 689/92 τροποποιείται ως εξής:
1. Στο άρθρο 3 παράγραφος 6 στοιχείο β) δεύτερο εδάφιο, η πρώτη περίπτωση αντικαθίσταται από το ακόλουθο κείμενο:
«- το βάρος που θα ληφθεί υπόψη είναι αυτό που αναγράφεται στη λογιστική αποθήκης, προσαρμοσμένο, ενδεχομένως, για να ληφθεί υπόψη η διαφορά μεταξύ του ποσοστού υγρασίας και του ποσοστού διαφόρων ξένων προσμείξεων (Schwarzbesatz) που διαπιστώνονται κατά τη ζύγιση και εκείνων που διαπιστώνονται στο αντιπροσωπευτικό δείγμα.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 1998.

Labels: 3
17